ইসলামী ব্যাংকের মুনাফাসহ ঋণের টাকা পরিশোধ করেও মামলা খরচের টাকা পরিশোধ করতে না পারায় মনোয়ারা বেগম নামে এক ৫৫ বছরের বৃদ্ধাকে পুলিশ গ্রেফতার করেছে। আদালত তাকে মঙ্গলবার জেলহাজতে প্রেরণ করেন।  এ ঘটনায় রংপুরে তোলপাড় শুর হয়েছে।  পারিবারিক ও ব্যাংক সূত্র জানায়, স্বাস্থ্য বিভাগের নার্স সুপারভাইজার মনোয়ারা বেগম বর্তমানে অবসর জীবন যাপন করছেন। তার বাড়ি রংপুর শহরের ধাপ চিকলী ভাটা এলাকায়। তিনি তার পুত্র মনোয়ার হোসেন রতনের (২৬) জন্য একটি কম্পিউটার ক্রয় বাবদ ইসলামী ব্যাংক রংপুর শাখা থেকে ২০০১ সালের ১৮ সেপ্টেম্বর ৪৫ হাজার টাকা ঋণ গ্রহণ করেন। এরপর তিনি সময়মতো সব টাকা পরিশোধ করতে না পারায় ব্যাংক তার বিরদ্ধে ২০০৩ সালের ২৩ আগস্ট রংপুর জেলা যুগ্ম জজ অর্থঋণ আদালতে একটি সার্টিফিকেট মামলা দায়ের করে। এ মামলা  দায়ের করার পর মনোয়ারা বেগম ব্যাংকের মুনাফাসহ আসল মোট পাওনা ৬০ হাজার টাকা পরিশোধ করেন। কিš ব্যাংক মামলা খরচ ও আইনজীবীর ফি পরিশোধের জন্য তার কাছে ১৩ হাজার টাকা দাবি করে। এ টাকা পরিশোধ করতে না পারায় ওই অর্থঋণ আদালত থেকে মনোয়ারা বেগমের বিরদ্ধে গ্রেফতারি পরোয়ানা জারি করা হয়। এর পরিপ্রেক্ষিতে কোতোয়ালি থানার পুলিশ সোমবার রাত সাড়ে ১০টার সময় মনোয়ারা বেগমকে তার নিজ বাড়ি থেকে অসু¯ অব¯ায় গ্রেফতার করে। ইসলামী ব্যাংক রংপুর শাখার এভিপি কায়সার আলী ঘটনার সত্যতা স্বীকার করে বলেন, তাদের দাবিকৃত মামলা খরচের টাকা পরিশোধ  করলে মামলা প্রত্যাহার করা হবে। কোতোয়ালি থানা পুলিশের সেকেন্ড অফিসার বর্তমান ভারপ্রাপ্ত ওসি জহির উদ্দিন আনোয়ার যুগাš-রকে জানান, আদালতে গ্রেফতারি পরোয়ানা জারি হওয়ায় তারা মনোয়ারা বেগমকে গ্রেফতার করেন।  মনোয়ারা বেগমের পুত্র মনোয়ার হোসেন রতন জানান, তার মা ডায়বেটিস, রক্তশূন্যতা ও গলব্লাডার রোগে আক্রাš-। মায়ের চিকিৎসা খরচ যোগাতে তারা হিমশিম খাচ্ছেন। তাই ব্যাংকের মামলা পরিচালনা খরচ সময়মতো পরিশোধ করতে পারেননি। বাবা আফতাব হোসেন পীরগঞ্জ উপজেলা স্বাস্থ্য কমপ্লেক্সের নার্স সুপারভাইজার। তিনি দ্বিতীয় বিয়ে করে অন্যত্র  বসবাস করছেন। ফলে তাদের তীব্র আর্থিক সংকটের মাঝে দিন যাপন করতে হচ্ছে। তিনি নিজে বিদ্যুৎ মিস্ত্রির কাজ ও বৈদ্যুতিক ক্ষুদ্র সরঞ্জাম বিক্রি করে সংসার খরচ যোগান দিচ্ছে। সূত্র: যুগান্তর http://jugantor.com/online/news.php?id=98664&sys=3